open-index/open-wikipedia-markdown huggingface dataset:
நீக்கம் (மருந்தியல்)

thumb|350x350px| நெஃப்ரானில் சிறுநீர் ஓட்டத்தை விளக்கும் வரைபடம்
மருந்தியலில், ஒரு மருந்தின் நீக்கம் ( Elimination) அல்லது **வெளியேற்றம்** என்பது ஒரு மருந்து உடலிலிருந்து அகற்றப்படும் பல செயல்முறைகளில் ஒன்றாகும் . கல்லீரல், தோல், நுரையீரல் அல்லது சுரப்பிகள், உமிழ்நீர் சுரப்பிகள் மற்றும் லாக்ரிமல் சுரப்பிகள் போன்ற  உறுப்புகள் உடலில் இருந்து ஒரு மருந்தை வெளியேற்ற குறிப்பிட்ட வழிகளைப் பயன்படுத்துகின்றன, இவை நீக்குதல் பாதைகள் என்று அழைக்கப்படுகின்றன . அவையாவன,

* சிறுநீர்.
* கண்ணீர்.
* வியர்வை.
* உமிழ்நீர்.
* சுவாசம்
* பால்
* மலச்சிக்கல்கள்
* பித்தம்.

இடைநிலை வளர்சிதை மாற்றத்தின் தயாரிப்புகளின் அதே படிகள் மற்றும் வழிமுறைகளைப் பின்பற்றி குளோமெருலர் வடிகட்டுதல் மற்றும் குழாய் சுரப்பு மூலம் சிறுநீரகத்திலிருந்து மருந்துகள் வெளியேற்றப்படுகின்றன. எனவே, குளோமெருலஸால் வடிகட்டப்படும் மருந்துகளும் செயலற்ற குழாய் மறு உறிஞ்சுதல் செயல்முறைக்கு உட்பட்டவை. இரத்த பிளாஸ்மாவில் உள்ள புரதங்களுடன் பிணைக்கப்படாத மருந்துகள் அல்லது வளர்சிதைபொருட்களை மட்டுமே குளோமெருலர் வடிகட்டுதல் என்னும் செயல்முறை அகற்றும். அண்மை மற்றும் சேய்மை சுருண்ட குழல்களில், அயனியாக்கம் செய்யப்படாத அமிலங்கள் மற்றும் பலவீனமான காரங்கள் மீண்டும் உறிஞ்சப்படுகின்றன. சுருண்ட  குழல்களில் பாயும் திரவத்தின் காரத்தன்மை அதிகரிக்கும்போது பலவீனமான அமிலங்கள் வெளியேற்றப்படுகின்றன, மேலும் இது செயலற்ற மறு உறிஞ்சுதலைக் குறைக்கிறது. இதற்கு நேர்மாறாக செயல் பலவீனமான காரங்களுடன் நிகழ்கிறது. நச்சுமுறிவு சிகிச்சைகள் இந்த விளைவை நச்சுப்பொருட்களின் நீக்கத்தை அதிகரிக்க பயன்படுத்துகின்றன, உடலினுள் உருவாகும் சிறுநீரில் காரத்தன்மையை அதிகரிப்பதன் மூலம் கட்டாய சிறுநீர்ப்பெருக்கு ஏற்படுகிறது, இது பலவீனமான அமிலத்தை வெளியேற்றுவதை ஊக்குவிக்கிறது. அமிலம் அயனியாக்கப்பட்டிருப்பதால், அது பிளாஸ்மா சவ்வு வழியாக மீண்டும் இரத்த ஓட்டத்திற்குள் செல்ல முடியாது, அதற்கு பதிலாக சிறுநீரில் வெளியேற்றப்படுகிறது. 

பிற நிகழ்வுகளில் மருந்துகள் பித்தநீருடன் இணைந்து குடலில் நுழைகின்றன. பின் குடலில் உறிஞ்சப்படாத மருந்துடன் சேர்ந்து மலத்துடன் அகற்றப்படும் அல்லது அது ஒரு புதிய உறிஞ்சுதல் செயல்முறைக்கு உட்பட்டு இறுதியில் சிறுநீரகத்தால் அகற்றப்படும்.

## இவற்றையும் காண்க
சிறுநீர் உருவாகும் முறை

மருந்தியக்கத் தாக்கவியல்

## மேற்கோள்கள்

## வெளி இணைப்புகள்

* UAlberta.ca, கழிவுநீக்கம் (அனிமேஷன்)

பகுப்பு:சமிபாட்டுத்தொகுதி
பகுப்பு:மருந்தியல்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
திபிரிண்ட்

**திபிரிண்ட்** (*ThePrint*) என்பது *பிரிண்ட்லைன் மீடியா* என்ற தனியார் நிறுவனத்துக்குச் சொந்தமான ஓர் இந்திய இணைய செய்தித்தாள் ஆகும். இந்நிறுவனம் பத்திரிகையாளர் சேகர் குப்தா அவர்களால் ஆகஸ்ட் 2017 -ல் துவங்கப்பட்டது.

## வரலாறு
பத்திரிக்கையாளர் சேகர் குப்தா அவர்களால் நிறுவப்பட்ட ப்ரிண்ட்லைன் மீடியா தனியார் நிறுவனம் செப்டம்பர் 16, 2016 அன்று புது தில்லியில் இணைக்கப்பட்டது.

இந்த இணைய தளம் அரசியல் மற்றும் கொள்கைகளில் கவனம் செலுத்துவதன் மூலம் அறியப்படுகிறது.   இந்நிறுவனம் ஆஜ் தக் தொலைக்காட்சி நிறுவனத்துடன் கைகோர்த்து ஆஃப் தி கஃப் (Off the Cuff) என்ற நிகழ்ச்சியை தொகுத்து வழங்கி வருகிறது. மேலும், இந்நிறுவனத்தின் யூடியூப் சானலும், முகநூல் சானலிலும் விளம்பரங்கள் செய்து வருகிறது. 

மே மாதம் 2017-ம் ஆண்டில், என்.ஆர். நாராயணமூர்த்தி, நந்தன் நிலெக்கணி, ரத்தன் டாட்டா, கிரண் மசும்தார் சா, உதய் கோடக், இரா. வெங்கட்ராமன், விஜய் ஷங்கர் ஷர்மா, பாவிஷ் அகர்வால், நிர்மல் ஜெயின்மற்றும் கரன் பகத் வெளியில் தெரிவிக்கப்படாத பெரும் நிதியினை பெற்றது. .

## தயாரிப்புகள்

### இணையதளம்
தி ப்ரிண்ட் இணையதளம், முதன்மையாக புதிய ஊடக அறிக்கைகளை அதன் இணையதளத்தில் வெளியிட்டுவருகிறது. இதன் பெரும்பாலான உள்ளடக்கங்கள் ஆங்கில் மொழியில் உள்ளது. இந்த தளம் கூடுதலாக இந்தி மற்றும் தமிழ் மொழி பதிப்பையும் கொண்டுள்ளது.

#### சந்தா
இந்நிறுவனம் தனக்கான நிதியை இணைய விளம்பரங்களின் வருவாயில் இருந்தே முக்கியமாக பெற்று வருகிறது. இருந்தாலும், நன்கொடைகள் மற்றும் சந்தாதாரர்களின் சந்தா மூலம் இயங்கி வருகிறது.

#### ஆஃப் தி கஃப்
ஆஃப் தி கஃப் (*Off The Cuff*) என்பது ஆஜ் தக் தொலைக்காட்சி நிறுவனத்துடன் ஏற்பாடு செய்யப்பட்டு, பிப்ரவரி 2016-ம் ஆண்டு தொடங்கப்பட்ட வெளிப்படையாக பேசும் ஒரு நிகழ்ச்சிகளின் தொடர் ஆகும். இதில் பல்வேறு துறைகளில் இருந்து முக்கிய பிரபலங்களை வரவேற்று அவர்களுடன் உரையாடல்களை நிகழ்த்துகிறது. அந்நிகழ்வின் முக்கிய விருந்தினர்களில் அமீஷ் திரிபாதி, கீதா கோபிநாத், மார்டின் வால்ஃப், பிரான்சிஸ் ஃபுகுயாமா போன்றவர்கள் குறிப்பிட்டத்தக்கவர்கள்.

## மேற்கோள்கள்


## வெளியிணைப்புகள்

* அதிகாரப்பூர்வ இணையதளம் (தமிழ்)
பகுப்பு:இந்திய செய்தி இணையத்தளங்கள்
பகுப்பு:இந்திய இதழ்கள்
பகுப்பு:நாளிதழ்கள்
கபீப் நூர்மகமேதோவ்

**கபீப் அப்துல்மனப்போவிச் நூர்மகமேதோவ்** (*Khabib Abdulmanapovich Nurmagomedov*); , பிறப்பு: 20 செப்டம்பர் 1988) உருசியாவின் முன்னாள் தொழில்முறை கலப்பு தற்காப்புக் கலைஞர் ஆவார். இவர் *அல்டிமேட் ஃபைட்டிங் சாம்பியன்ஷிப்* (UFC) இலகுரகப் பிரிவில் போட்டியிட்டார். ஏப்ரல் 2018 முதல் மார்ச் 2021 வரை பட்டத்தை வகித்து, இதுவரை நீண்ட காலம் பட்டத்தை வைத்திருந்த வாகையாளராக இருந்தார். எந்த தோல்வியும் இன்றி 29 தொடர் வெற்றிகளுடன் நீண்ட கால வீரராக காலமாக இருந்தார். வணக்கம்நூர்மகோமெடோவ் எல்லா காலத்திலும் சிறந்த கலப்பு தற்காப்புக் கலைஞர்களில் ஒருவராக பரவலாகக் கருதப்படுகிறார்.

## ஆரம்ப வாழ்க்கை
நூர்‌மகோமெடோவ், தகஸ்தான் மாநிலத்தின் சில்டி என்ற கிராமத்தில் அவார் சமூகத்தில் பிறந்தார். 2013 ஆம் ஆண்டு ஜூனில் திருமணம் செய்துக்கொண்டார். இவருக்கு ஒரு மகளும் ஒரு மகனும் உள்ளனர். இவர், தகஸ்தானின் மகச்சிகாலாவில் வசிக்கிறார். இவர் ஒரு சன்னி இஸ்லாம் பிரிவைச் சேர்ந்தவர்.

## மேற்கோள்கள்

## வெளி இணைப்புகள்

* கபீப் நூர்‌மகோமெடோவின் சுயவிவரம் UFC.com இல்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:தற்காப்புக் கலைஞர்கள்
பகுப்பு:உருசிய மக்கள்
பகுப்பு:உருசிய விளையாட்டு வீரர்கள்
தைட்டானியம் டெட்ரா அசைடு

**தைட்டானியம் டெட்ரா அசைடு** (*Titanium tetraazide*) என்பது Ti(N3)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது மிகவும் உணர்திறன் கொண்ட ஒரு வெடிபொருளாகும்.  தைட்டானியம் டெட்ராபுளோரைடு மற்றும் மும்மெத்தில்சிலில் அசைடு ஆகியவற்றிலிருந்து தொடர்புடைய புளோரைடு-அசைடு பரிமாற்றம் மூலம் தைட்டானியம் டெட்ரா அசைடு தயாரிக்கப்படுகிறது.

## பண்புகள்
அதிர்வு நிறமாலை மற்றும் ஒற்றை-படிக எக்சு-கதிர் விளிம்பு விளைவு ஆகிய ஆய்வுகளால்  தைட்டானியம் டெட்ரா அசைடு வகைப்படுத்தப்படுகிறது. இந்தச் சேர்மம் 2003 ஆம் ஆண்டில் அதிர்வு ரீதியாக நிலையானதாக இருக்கும் என்று கணிக்கப்பட்டது. நேரியல் பிணைப்பு கோணங்களைக் கொண்ட நான்முகி கட்டமைப்புகளைக் கொண்டிருக்கும் என்றும் எதிர்பார்க்கப்பட்டது. பொதுவாக வளைந்த பிணைப்பு கோணங்களைக் கொண்ட பிற உலோக அசைடுகளை தைட்டானியம் டெட்ரா அசைடு வேறுபடுத்துகிறது. 2004 ஆம் ஆண்டு தயாரிக்கப்பட்ட பின்னர் பிறகு, உருவான  தைட்டானியம் டெட்ரா அசைடு நேரியல் பிணைப்பு கோணங்களைக் காட்டவில்லை. ஏனெனில் ஒருங்கிணைப்பு எண்கள் 4 என்ற எண்னிக்கையைத் தாண்டின.

## மேற்கோள்கள்

பகுப்பு:தைட்டானியம் சேர்மங்கள்
பகுப்பு:அசைடுகள்
பகுப்பு:கனிம வேதியியல் சேர்மங்கள்
இசலானி

**இசலானி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய இசலானி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 143.47 மீ. உயரத்தில், () என்ற புவியியல் ஆள்கூறுகள் கொண்டு இசலானி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், ஊரின் மொத்த மக்கள்தொகை 535 பேர் ஆகும். இதில் 272 பேர் ஆண்கள் மற்றும் 263 பேர் பெண்கள் ஆவர்.
## அரசியல்
இசலானி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
சிட்னி சுவீனி

**சிட்னி சுவீனி** (*Sydney Sweeney*)(பிறப்பு செப்டம்பர் 12, 1997) ஒரு அமெரிக்க நடிகை ஆவார். இவர் நெட்பிளிக்சு தொடரான *[[எவ்ரிதிங் சக்ஸ்!]]* (2018)-இல் எமலின், குலு (Hulu) தொடரான *[[தி ஹேண்ட்மேட்ஸ்டேல்]]* (2018)-இல் ஈடன், எச்பிஓ சிறு தொடரான *சார்ப் ஆப்ஜெக்ட்சு* (2018) இல் ஆலிஸ், மற்றும் எச்பிஓ. இளையோரவுக்கு மாதிரி நாடகமான *யூபோரியா* தொடரில் காச்சி ஹோவர்ட் வேடத்தில் நடித்ததற்காக அறியப்படுகிறார்.

## ஆரம்ப வாழ்க்கை
சிட்னி பெர்னிசு சுவீனி செப்டம்பர் 12, 1997 அன்று பிறந்தார், ஸ்போகேன், வாசிங்டன் நகரில், லிசா  மற்றும் ஸ்டீவன் ஸ்வீனி ஆகியோரின் மகளாகப் பிறந்தார். அவரது தாய் முன்னாள் குற்றவியல் பாதுகாப்பு வழக்கறிஞராக இருந்தார், மற்றும் அவரின் தந்தை ஹாஸ்பிடாலிட்டி துறையில் பணியாற்றுகிறார். அவர் வடக்கு ஐடஹோவில் வளர்ந்தார்.

## விருதுகள் மற்றும் பரிந்துரைகள்

## திரைப்பட வரிசை

### திரைப்படங்கள்

### தொலைக்காட்சி

## குறிப்புகள்

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பல்லவி கிருஷ்ணன்

**பல்லவி கிருஷ்ணன்** (*Pallavi Krishnan*) என்பவர்மோகினியாட்டம் என்ற நடனக் கலையின் முன்னணி கலைஞர் ஆவார். மோகினியாட்டத்தில் இவரின் சேவைக்காக 2022ஆம் ஆண்டிற்கான சங்கீத நாடக அகாதமி விருதை இவர் இந்தியக் குடியரசுத் தலைவர் திரெளபதி முர்முவிடமிருந்து பெற்றார்.

## இளமையும் கல்வியும்
பல்லவி மேற்கு வங்காளத்தின் துர்காபூரைச் சேர்ந்தவர். ஆனால் கேரளாவில் முதுகலைப் படிப்பிற்குப் பிறகு, திருச்சூரில் குடியேறினார். இவர் இளம் அறிவியல் படிப்பினை மேற்கு வங்காளத்தின் பர்த்வான் பல்கலைக்கழகத்தில் உயிரியலில் முடித்துள்ளார். இதன் பின்னர் அறிவியல் கல்வியில் ஆர்வம் இல்லாததால் நடனம் படிக்க விரும்பினார். எனவே இவர் இரண்டாவது இளங்கலை பட்டப்படிப்பை முடித்தார். மணிப்பூரியின் கதகளியில்  சாந்திநிகேதனில் (விசுவபாரதி பல்கலைக்கழகம்) இளங்கலை இசையில் பயின்றார்.  இரவீந்திர சங்கீத குருவான கலமண்டலம் சங்கரநாராயணனால் அடையாளம் காணப்பட்ட பல்லவி, மோகினியாட்டத்திற்கு இவரது அபிநயம் பொருத்தமாக இருப்பதாக உணர்ந்து அவரை மோகினியாட்டத்தினை தொடர அறிவுறுத்தினார். இதற்காக 1992இல், இவர் திருச்சூருக்குக் குடிபெயர்ந்தார். பாரதி சிவாஜி மற்றும் கலாமண்டலம் சுகந்தி ஆகியோரின் கீழ் கேரள கலாமந்திரத்தில் முதுகலைப் பட்டம் பெற்றார்.

## தொழில்
1994ல் திருச்சூரில் மோகினியாட்டத்தின் லாசுயா அகாதமியைத் தொடங்கினார். 2000ஆம் ஆண்டு மோகினியாட்டத்தில் நடனம் ஆடத் தொடங்கினார். இவரது ரிது-ராகம் பெங்காலி (இரவீந்திர சங்கீதம்) ற்றும் கேரள வடிவங்களின் (சோபானம் இசை) கலவையாகும். பிப்ரவரி 2009-இல், தாக்காவில் வங்காளதேச நடனக் கலைஞர்களுக்கான ஒரு நடனப் பயிற்சிப் பட்டறையை நடத்தினார். செப்டம்பர் 2013-இல், எர்ணாகுளம் கரயோகத்துடன் இணைந்து வங்கி ஊழியர்களின் கலாச்சாரப் பிரிவான 'பீம்' ஏற்பாடு செய்த நிகழ்ச்சியினை கொச்சியில் நடத்தினார்.

2018ஆம் ஆண்டில், திருவனந்தபுரம் வழுதக்காட்டில் உள்ள பாரத பவனில் இவர் நிகழ்ச்சி நடத்தினார். திசம்பர் 2018-இல், திருவனந்தபுரத்தில் சூர்யா நடனம் மற்றும் இசை விழாவினையும் இவர் நடத்தினார்.

## விருதுகள்

* 2008-கேரளச் சங்கீத நாடக அகாதமி விருது
* கொல்கத்தாவின் விசார்-மார்ச்சின் சுசிசிறீ விருது
* 6 மார்ச் 2024-மோகினியாட்டத்திற்காக (2022 ஆண்ற்கு) தேசியச் சங்கீத நாடக அகாதமி விருது

## மேற்கோள்கள்


## வெளி இணைப்புகள்

* www.pallavikrishnan.com

பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பாண்டமங்கலம் ஆர். என். ஆக்சுஃபோர்டு மெட்ரிக் பள்ளி

**ஆர். என். ஆக்சுஃபோர்டு மெட்ரிக் பள்ளி** என்பது இந்தியா தமிழ்நாடு மாநிலத்தின் நாமக்கல் மாவட்ட பரமத்தி-வேலூர் வட்ட பாண்டமங்கலம் புறநகர்ப் பகுதியில் அமைந்துள்ள ஒரு தனியார் பள்ளியாகும்.

## அமைவிடம்
கடல் மட்டத்திலிருந்து சுமார் 156.68 மீ. உயரத்தில், () என்ற புவியியல் ஆள்கூறுகள் கொண்டு பாண்டமங்கலம் பகுதியில் இப்பள்ளி அமையப் பெற்றுள்ளது.

## சாதனை
2013-ஆம் ஆண்டு நடைபெற்ற பத்தாம் வகுப்பு பொதுத்தேர்வில், நாமக்கல் மாவட்டத்தில் 495/500 மதிப்பெண்கள் பெற்று, மூன்றாவது இடத்தைப் பிடித்த 16 பள்ளிகளில் இப்பள்ளியும் ஒன்றாகும்.

## மேற்கோள்கள்

பகுப்பு:நாமக்கல் மாவட்டத்திலுள்ள தனியார் பள்ளிகள்
மந்தாகினி திரிவேதி

**மந்தாகினி திரிவேதி** (*Mandakini Trivedi*) என்பவர் ஓர் இந்திய நடனக் கலைஞர் ஆவார். 2015ஆம் ஆண்டில், மோகினியாட்டம் எனும் பாரம்பரிய நடனத்திற்கு இவரது பங்களிப்பிற்காகச் சங்கீத நாடக அகாதமி விருது பெற்றுள்ளார்.

## இளமை
குஜராத்தில் உள்ள விஸ்நகரில் 1956 சனவரி 13 அன்று பிறந்தார். திரிவேதி நாலாந்தா நிருத்யகலா மகா வித்யாலயாவில் நடனத்தில் நுண்கலையில் முதுகலைப் பட்டம் பெற்றுள்ளார். பரதநாட்டியத்தில் முதுகலைப் பட்டமும் பெற்றுள்ளார். மந்தாகினி திரிவேதி 
நாளந்தா நிருத்ய மகா வித்தியாலயத்தில் ஸ்ரீமதி கனக் ரெலேவின் கீழ் மோகினியாட்டத்திலும், கல்யாணிகுடி அம்மா, கலாமண்டலம் சத்யபாமா, கலாமண்டலம் லீலாம்மா ஆகியோரின் வழிகாட்டுதலின் கீழும் பயிற்சி பெற்றுள்ளார். இவர் 
பரதநாட்டிய நடனக் கலைஞரும் கூட.

## தொழில்
திரிவேதி பன்னிரண்டு ஆண்டுகள் நாலாந்தா நிருத்யகலா மகாவித்யாலயாவில் இந்திய நடனப் பேராசிரியராக இருந்தார். 2007 மற்றும் 2008 இல் கலன் கோடா கலை விழாவின் கண்காணிப்பாளராகவும் இருந்தார். இவர் மோகினியாட்டத்தில் திறன் மிகு பயிற்சி பெற்றவர்.

## வெளியீடுகள்
மந்தாகினி திரிவேதி ”தி யோகா ஆஃப் இந்தியன் டான்ஸ்”, ”சூத்ராஸ் ஆன் டான்சு” ”ஆனந்த யோகா” என்ற மூன்று புத்தகங்களை எழுதியுள்ளார். ”நேபத்யா - பிஹைண்ட் தி கர்ட்டன்” என்ற நூலின் இணையாசிரியர் ஆவார்.

## விருதுகள்
* 2015 இல் சங்கீத நாடக அகாதமி விருது 
* மத்திய அரசின் இளைய ஆய்வாளர் நிதியுதவி

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:வாழும் மக்கள்
பூச்சோங்–டெங்கில் சாலை

**பூச்சோங்–டெங்கில் சாலை** அல்லது **பூச்சோங்–சைபர்ஜெயா சாலை** எனும் சிலாங்கூர் மாநிலச் சாலை B15  *(Selangor state route B15)*  (ஆங்கிலம்: *Jalan Puchong–Cyberjaya*) என்பது மலேசியா, சிலாங்கூர் மாநிலத்தின், சைபர்ஜெயா, பூச்சோங் ஆகிய இடங்களில் ஒரு முக்கிய சாலை ஆகும்.

இந்தச் சாலை பூச்சோங், பண்டார் புத்திரி பூச்சோங், சைபர்ஜெயா, டெங்கில் போன்ற முக்கியமான நகரங்களை இணைக்கின்றது. 

## டாமன்சாரா-பூச்சோங் விரைவுச்சாலை

டாமன்சாரா-பூச்சோங் விரைவுச்சாலை , (ஆங்கிலம்: *Damansara–Puchong Expressway*;  (**LDP**) என்பது மலேசியாவில் சிலாங்கூர் பெட்டாலிங் மாவட்டத்தில் அமைந்துள்ள 40-கி.மீ. (24.9 மைல்) நெடுஞ்சாலை ஆகும்.

இந்த அதிவேக நெடுஞ்சாலை பண்டார் ஸ்ரீ டாமன்சாரா மற்றும் புத்ரா பெர்மாய் நகரங்களுக்கு இடையே வடக்கு - தெற்கு திசையில் புத்ராஜெயாவிற்கு அருகில் செல்கிறது. அத்துடன் பெட்டாலிங் ஜெயா மற்றும் பூச்சோங் நகரங்களுக்கு ஒரு பெரிய சாலையாகவும் அமைகிறது.

இதன் தடத்தில் அமைந்துள்ள ஒரு குறுகிய கிழக்கு - மேற்கு துணைச் சாலை பண்டார் பூச்சோங்கையும் யூஇபி சுபாங் ஜெயாவின் புறநகர் பகுதியையும் இணைக்கிறது.

## விளக்கம்

* **விரைவுச்சாலை**: (ஆங்கிலம்: *Expressway;* மலாய்: *Lebuhraya*).
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
* **நெடுஞ்சாலை** (ஆங்கிலம்:: *Highway*; மலாய்: *Laluan*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*).
* **கூட்டரசு சாலை** (ஆங்கிலம்: *Federal Route*; மலாய்: *Laluan Persekutuan*)
* **மலேசியக் கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)

## மேலும் காண்க
* **[[ஆசிய நெடுஞ்சாலைகள் வலையமைப்பு]]**
* **[[மலேசிய விரைவுச்சாலை முறைமை]]**

## மேற்கோள்கள்

## வெளி இணைப்புகள்
* www.BandarPuchong.com Bandar Puchong Community Online 

பகுப்பு:சிலாங்கூர் மாநிலத்தின் சாலைகள்
பகுப்பு:கோலாலம்பூர் சாலைகள்
இராமாயணக் கதைமாந்தர்களின் பட்டியல்

வால்மீகி முனிவர் சமசுகிருத மொழியில் இயற்றிய இராமாயணம் எனும் காப்பியத்தின் கதைமாந்தர்களை, சூரிய குலத்தின் இச்வாகு வம்சத்தில்  பிறந்த காப்பிய நாயகன் இராமன்  தொடர்பானர்கள் என்றும், அரக்கர் குலத்தில் பிறந்த இராவணன் தொடர்பானவர்கள்  என்றும், முனிவர்கள் தொடர்பானவர்கள் என்றும், இராமருக்கு உதவிய வானரங்கள், பறவைகள், கரடி மற்றும் பிறர் என  நான்கு பிரிவுகளாக கீழ்கண்டவாறு பட்டியலிடபட்டுள்ளது..  
## இராமன் தொடர்பானவர்கள்
### [[அயோத்தி]] மற்றும் [[மிதிலை]] நாட்டவர்கள்
* பகீரதன் 
* தசரதன்
* கோசலை
* சுமித்திரை
* கைகேயி
* சாந்தா
* இராமர்
* பரதன்
* இலட்சுமணன்
* சத்துருக்கன்
* சுமந்திரன்
* சனகர்
* சுனைநா
* குசத்துவஜன்
* சீதை
* ஊர்மிளா
* மாண்டவி
* சுருதகீர்த்தி
* இலவன்
* குசன்

### இராமருக்கு உதவியவர்கள்
#### [[வானரம்|வானரங்கள்]]
* அனுமன்
* சுக்கிரீவன்
* அங்கதன்
* நளன்
* நீலன்
#### பறவைகள் & கரடி
* சடாயு (கழுகு)
* சம்பாதி (கழுகு)
* சாம்பவான் (கரடி)
#### பிறர்
* குகன் (வேடர் தலைவன்)
* சபரி 
### [[அரக்கர்|அரக்கர்கள்-அரக்கிகள்]]
* சுமாலி
* கைகேசி
* இராவணன்
* விபீடணன்
* கும்பகர்ணன்
* இந்திரசித்து
* அட்சயகுமாரன் 
* அதிகாயன்
* பிரகஸ்தன்
* திரிசிரன்
* நராந்தகன் - தேவாந்தகன்
* மால்யவான்
* மாரீசன்
* மயாசுரன்
* சுபாகு
* கரன்
* தூஷணன்
* கபந்தன்
* விராதன்
* காலநேமி 
* மண்டோதரி
* தான்யமாலினி
* சூர்ப்பனகை
* திரிசடை
* சுலோச்சனா
* தாடகை
### [[முனிவர்களின் பட்டியல்|முனிவர்கள்]]
* வால்மீகி
* வசிட்டர்
* விசுவாமித்திரர்
* ரிஷ்யசிருங்கர்
* ஜாபாலி
* பாரத்துவாசர்
* ஜாபாலி
* அகத்தியர்
* கௌதமர்
* அத்திரி
* காம்போஜர்
* பரசுராமர்
* விஸ்ரவன்
* அகலிகை
* அருந்ததி
* அனுசுயா

### பிற கதை மாந்தர்கள்
* கங்கை
* மந்தரை
* வாலி
* தாரை
* அஞ்சனை
* கேசரி
* ருமை
* சிரவண குமாரன்
* வேதவதி
* சுரசை 
* மைநாக மலை
* ஜெயந்தன்
## மேற்கோள்கள்

பகுப்பு:இராமாயணம்
பகுப்பு:இராமாயணக் கதைமாந்தர்கள்
கதிரடிக்கும் களம்

thumb| சாவோ ஜார்ஜில் ஒரு கதிரடிக்கும் களம்
[thumb| [கிரேக்கம் (நாடு)|கிரேக்கத்தில் சாண்டோரினியில் ஒரு கதிரடிக்கும் களம்.]]
**கதிரடிக்கும் களம்** (*Threshing floor*) என்பது வைக்கோலில் இருந்து தானியங்களை பிரித்தெடுக்கும் களமாகும். தானியக் கதிர்களை கதிரடித்தல் என்பது  பாரம்பரி முறையில் நெற்கட்டுகளைப் பிரித்து நெல்மணிகள் மேல்நோக்கி இருக்குமாறு களத்தில் வட்ட வடிவில் அடுக்கப்படும். அதன் மீது 2 அல்லது 3 ஜோடி எருதுகளைக் கொண்டு மிதிப்பர். இதன் மூலம் 95 சதவீத நெல் மணிகள் உதிர்ந்துவிடும். மீதம் உள்ளவை மனித சக்தி மூலம் பிரித்தெடுக்கப்படும். பொதுவாக தமிழ்நாட்டில் கதிரடிக்கும் களங்கள் திறந்த வெளியிலேயே இருக்கும். அவை இரண்டு வகைகளாக உள்ளன. ஒன்று சமதளமான பாறை ஆகும். அடுத்து களத்திற்காக தூய்மையாக்கபட்ட மண் தரை களம் ஆகும் இதில் அறுவடையான கதிர்களை விவசாயி கொண்டுவந்து கதிரடித்து தானியங்களை பிரித்து சேகரிப்பர். பின்னர் அவற்றைத் தூற்றி பதர் தூசி உள்ளிட்ட தேவையாற்ற பொருட்களை நீக்குவர். நிறந்தவெளி கதிரடிக்கும் களமானது முழு கிராமத்திற்கும் அல்லது ஒரு குடும்பத்திற்கு சொந்தமானதாக இருக்கும். மேலும் கதிரடிக்கும் களம் பொதுவாக கிராமத்திற்கு வெளியே காற்று வீசும் இடத்தில் அமைந்திருக்கும்.
[thumb| குமுவாராவில் ( [எத்தியோப்பியா ) கதிரடிக்கும் களத்தில் வேலை நடக்கிறது.]]

## கதிரடிக்கும் களங்களின் அமைப்பு
கதிரடிக்கும் களங்கள் பொதுவாக பண்ணைக்கு அருகில் அல்லது அறுவடைப் பகுதிகளிலிருந்து எளிதில் செல்லக்கூடிய இடங்களில் அமைந்திருக்கும். அவை பொதுவாக தட்டையான மேற்பரப்புக் கொண்ட பாறை கொண்ட பகுதியில் அமைந்திருக்கும். பாறை வசதி இல்லாத பகுதியில் மழை நீர்தேங்காத உயரமான ஒரு இடத்தில் உள்ள மண் தரையை சமதளமாக்கி அதைக் கெட்டிப்படுத்தி, அதன் மீது மாட்டுச் சாணத்தைப் பூசி களத்தைத் தயார்படுத்துவர். சில பகுதிகளில் தார்சாலையையை களமாக பயன்படுத்தும் போக்கும் உள்ளது. தற்காலத்தில் அரசே ஊரில் ஒரு பொதுவான இடத்தில் கற்கரையைக் கொண்டு கதிரடிக்கும் களத்தை அமைத்து தருகிறது.  மழைக்குப் பிறகு தண்ணீர் நிற்பதைத் தவிர்ப்பதற்காக, களங்கள் பொதுவாக லேசாக சாய்வு தன்மைக் கொண்டவையாக உருவாக்கபபடும்.

கதிரடிக்கும் களங்கள் பெரும்பாலும் ஒரு தடிமனான திட்டால் சூழப்பட்டிருக்கும். கதிரடித்தல் முடிந்ததும், தானியத்தைத் தூற்றி தானியத்தை தூய்மைப் படுத்தி பிரித்தெடுக்கும் பணிக்கு ஏற்றதாக காற்றைப் பயன்படுத்திக் கொள்வதற்காக, கள்ளமானது பெரும்பாலும் உயரமான இடத்தில் அமைக்கப்படும்.

## பயன்படுத்துதல்
தானியக் கதிர்க்கட்டுகள் அனைத்தும் பிரிக்கப்பட்டு, வைக்கோல் களம் முழுவதும் பரப்பப்படும். பரப்பப் பட்டவை நெற்பயிர் என்றால் அதன்மீது சோடி எருதுகளைக் கொண்டு நன்கு நடக்கவைத்து நெல்மணிகளை உதிரவைப்பர். அதுவே கேழ்வரகு உள்ளிட்ட கதிர்கள் என்றால் எருதுகளின் பின்னால் கல்லால் செய்யபட்ட  இராகிக் குண்டைக் கட்டி அதை வைக்கோல் பரப்பின் மீது இழுத்து உருளவைப்பர். இதனால் வைகோலில் இருந்து தானியம் உதிரும்.

இவ்வாறான கதிரடிப்புக்குப் பிறகு,  தானியங்களை முறத்தைக் கொண்டு காற்றில் தூற்றுவர். இதனால் பதர் உள்ளிட்டவை காற்றினால் அடித்துச் செல்லப்படும்; அதே நேரத்தில் கனமான தானியம் தூற்றுபவரின் காலடியில் விழும். பின்னர் தானியத்தை சல்லடை மூலம் மேலும் சுத்தம் செய்வர்.

## மேற்கோள்கள்

## வெளி இணைப்புகள்
*

பகுப்பு:அறுவடை
சுமந்திரன்

இராமாயணக் காப்பிய மாந்தரும், அயோத்தியைத் தலைநகரமாகக் கொண்ட கோசல நாட்டு மன்னர் தசரதனின் நம்பிக்கைக்குரிய மதிநலம் மிக்க முதன்மை அமைச்சரும், தேரோட்டியும் ஆவார். தசரதனின் குழந்தை பேற்றுக்காக,  முனிவர் கலைக்கோட்டு முனிவர் தலைமையில் அஸ்வமேத யாகத்தைச் செய்ய சுமந்திரன் மன்னர் தசரதனுக்கு ஆலோசனை கூறினார். 

மேலும்  அங்க தேச மன்னரானரோபாதரின் மகளான சாந்தாவை மணந்த கலைக்கோட்டு முனிவர் எனும் ரிஷ்யசிருங்கரை அங்க தேசத்திலிருந்து அயோத்திக்கு அழைத்து வந்தார் என இராமாயணத்தின் பால காண்டம் அத்தியாயம் 9ல் கூறப்பட்டுள்ளது.

இராமர் 14 ஆண்டுகள் வனவாசம் செல்வதற்கு, இராமர், சீதை மற்றும் இலட்சுமணன் முதலானவர்களை கங்கைக் கரை வரை விட்டுச் சென்றவர். கங்கை ஆற்றை கடக்க இராமருக்கு குகன் படகோட்டினார்.

## மேற்கோள்கள்

பகுப்பு:இராமாயணக் கதைமாந்தர்கள்
பொருசுபட்டி

**பொருசுபட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய பொருசுபட்டி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 180.06 மீ. உயரத்தில், () என்ற புவியியல் ஆள்கூறுகள் கொண்டு பொருசுபட்டி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பொருசுபட்டி ஊரின் மொத்த மக்கள்தொகை 1,062 பேர் ஆகும். இதில் 538 பேர் ஆண்கள் மற்றும் 524 பேர் பெண்கள் ஆவர்.
## அரசியல்
பொருசுபட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
ஜோபா முர்மு

**ஜோபா முர்மு** (*Joba Murmu*) என்பவர் ஓர் இந்திய எழுத்தாளரும் இலக்கியவாதியும் ஆவார். இவர் சந்தாளி இலக்கியப் படைப்புகளுக்காப் பெயர் பெற்றவர். சந்தாளி இலக்கியத்திற்கான இவரது பங்களிப்பிற்காக நவம்பர் 14, 2017 அன்று சாகித்திய அகாத்மியின் குழந்தை இலக்கிய விருதைப் பெற்றார்.

## இளமை
முர்மு சார்கண்டின் ஜம்சேத்பூரில் சிரீ சிஆர் மாஜி மற்றும் பகா முர்மு ஆகியோருக்கு மகளாகப் பிறந்தார்.

இவர் சிறுவயதில் நாவல்களையும் கதைகளையும் எப்போதும் ஆர்வத்துடன் படிப்பார்.

கல்லூரி இளங்கலைப் படிப்பை முடித்த பிறகு, சந்தாளி மொழியிலும் இந்தி மொழியிலும் முதுகலைப் பட்டம் பெற்றார் முர்மு. கல்லூரியில் படிக்கும் போது நாடகங்களில் முர்முவிற்கு ஆர்வம் அதிகரித்தது. நாடகம் ஒன்றின் போது தனது வருங்காலக் கணவர் பீதாம்பர் மாஜியினைச் சந்தித்தார் முர்மு. மாஜி 2012ல் சாகித்திய அகாதமியின் பால சாகித்திய அகாதமி விருதினை வென்றவர் ஆவார்.

## எழுத்தாளராக
ஜோபா முர்மு ஒரு சந்தாளி எழுத்தாளராக சந்தாளி சமூகத்தில் அறியப்பட்டவர்.

2017இல் புது தில்லியின் சாகித்திய அகாதமியால் பால சாகித்திய அகாதமி விருது இவருக்கு வழங்கப்பட்டது.

பகா உமுல், கவிதைத் தொகுப்பு, பெவ்ரா, சிறுகதைத் தொகுப்பு, பிரேம் சந்தா சோர்சு ககானி கோ, உள்ளிட்ட பல மொழிபெயர்ப்பு நூல்களை எழுதியுள்ளார் முர்மு. இவர் எழுதிய ஓலோன் பாகாவிற்காக 2017-இல் சாகித்திய அகாதமி விருதைப் பெற்றார்.

இரவீந்திர நாத் தாகூரின் புகழ்பெற்ற கீதாஞ்சலி புத்தகத்தையும் சந்தாளியில் மொழிபெயர்த்தார். முர்முவுக்கு 2016ஆம் ஆண்டு அகில இந்திய சந்தாளி எழுத்தாளர்கள் சங்கத்தின் ஆர். ஆர். கிசுகு ரபஜ் விருது வழங்கப்பட்டது. இவருக்கு 2012-இல் பண்டிதர்  இரகுநாத் முர்மு விருதும் 2020-இல் இரவீந்திரநாத் தாகூர் விருதும் வழங்கப்பட்டது.

முர்மு தற்போது ஜம்சேத்பூரில் உள்ள கரண்டியில் பால் விகாசு தொடக்கப் பள்ளியில் ஆசிரியராகப் பணியாற்றி வருகிறார். சந்தாளி திரைப்படத்தில் பாடலாசிரியராகவும், வசனகர்த்தாவும் இயக்குநராகவும் இருந்துள்ளார். ஜம்சேத்பூரில் உள்ள அனைத்திந்திய வானொலியில் பல நாட்டுப்புறப் பாடல்களைப் பாடும் வாய்ப்பைப் பெற்றுள்ளார்.

## வெளியீடு
முர்மு 21 சிறுகதைகள் கொண்ட ஒரு புத்தகத்தை 'ஓலோன் பகா' என்ற பெயரில் எழுதினார். இதற்கு 2017-இல் சாகித்திய அகாதமியால் பால சாகித்திய விருது வழங்கப்பட்டது 

பிரேம்சந்தின் கதைகளையும், இரவீந்திரநாத் தாகூரின் கீதாஞ்சலியையும் சந்தாளியில் மொழிபெயர்த்துள்ளார்.
## மேலும் பார்க்கவும்

* சாகித்திய அகாதமி

## மேற்கோள்கள்

பகுப்பு:இந்திக் கவிஞர்கள்
பகுப்பு:இந்தியப் பெண் திரைக்கதை எழுத்தாளர்கள்
பகுப்பு:வாழும் மக்கள்
போர் (வேளாண்மை)

thumb|right|வைக்கோல் போர்
[thumb| இங்கிலாந்தின் கிங்ஸ் சோம்போர்ன் அருகே கோதுமை [கதிர்க்கட்டுகள் போர் போடப்பட்டுள்ளன.]]
[thumb| [கென்யா|கென்யாவில் மக்காச்சோளப் போர்.]]
**போர்** (*Stook*, also referred to as a *shock* or *stack*,)  என்பது, பாரம்பரியமாக அறுவடை செய்யபட்ட தானியக் கதிர்கள் கொண்ட கதிர்கட்டுக்களை கதிரடிப்பதற்கு  முன், தானியக் கொத்துகள் தரையில் படாமல் பாதுகாத்து வைக்க அடுக்கி வைக்கும் ஒரு முறை ஆகும். கதிரட்டிப்பு முடிந்தபின் எஞ்சும் வைக்கோலை மாடுகளின் உணவுக்காக பாதுகாப்பாக அடுக்கி வைக்கப்படுவதும் போர் என்றே தமிழில் அழைக்கபடுகிறது. பொதுவாக, கோதுமை, பார்லி, ஓட்ஸ் கேழ்வரகு போன்ற பயிர்கள் அறுவடை செய்யப்பட்ட பிறகு கதிர்கட்டுகளாக கட்டிவைக்கப்படுகின்றன. அறுவடை செய்யப்பபட்ட கதிர்களில் உள்ள தானியங்கள்  சேமித்து வைக்கும் அளவுக்கான ஈரப்பதத்தை அடைய, கதிரடிப்பதற்கு சில நாட்கள் முதல் வாரங்கள் வரை தானியத்தை உலர்த்துவது அவசியமாக இருந்தது. 

## கண்ணோட்டம்
போரின் நோக்கமானது தானியத்தை நீண்ட கால சேமிப்பிற்கானதாக ஆகும் வரை, கதிரடிக்கப்படாது கதிரில் உள்ள தானியத்தை உலர்த்தவும், அதே நேரத்தில் பூச்சிகளிலிருந்து பாதுகாப்பதும் நோக்கமாக கொண்டது ஆகும். கதிரடிக்கப்படாத தானியம் போர்போட்டு வைத்திருக்கும்போது கூட பதமாகிறது. இங்கிலாந்தில், பொதுவாக பன்னிரெண்டு கதிர்கட்டுகள் ஒரு போரில் அடுக்கி வைக்கப்பட்டிருக்கும், எனவே இவ்வாறான போரை ஆங்கித்தில் குறிக்கும் சொல்லான *ஸ்டூக்* என்னும் சொல்  பன்னிரண்டு அடுக்குகளைக் குறிப்பதாக தோன்றி இருக்கலாம்.

## போர்போடுதல்
அறுவடை இயந்திரங்கள் வழக்கத்திற்கு வருவதற்கு முன்பு, இருந்த பொதுவான விவசாய நடைமுறையானது தானியக் கதிர்களை கையால் அறுத்து, அவற்றை கட்டாக கட்டி, ஒன்றோடொன்று செங்குத்தாக அடுக்கி, காற்றில் உலர்த்தும் வகையில் "போர்"கள் உருவாக்கப்பட்டன.  அறுவடை இயந்திரங்கள் வருவதற்கு முந்தைய காலத்தில், சேமித்து வைக்கும் அளவுக்கு தானியங்களின் ஈரப்பதத்தை குறைக்க, கதிரடிப்பதற்கு சில நாட்கள் முதல் வாரங்கள் வரை தானியத்தை உலர்த்துவது அவசியமாக இருந்தது. 21 ஆம் நூற்றாண்டில், பெரும்பாலான பகுதிகளில் அறுவடை இயந்திரமயமாக்கப்பட்டள்ளதால் கதிர் அடிப்பதற்கு முன்னதாக போர் போடுவதற்கான தேவை குறைந்துவருகிறது.

## வைக்கோல் போர்
தானியங்கள் அகற்றபட்ட வைக்கோலை கால்நடைகளுக்கான உணவுக்காக ஆண்டு முழுவதும் உள்ளவாறு பாதுகாத்து வைக்கும் முறைக்கு வைகோல் போர் என அழைக்கபடும். தரையில் கற்களை இட்டு அதன்மேல் நீளமான மரங்களை குறுக்கும் நெடுக்குமாக போட்டு, அதன் மீது வைக்கோலை கொஞ்சம் கொஞ்சமாக நிரப்புவர். இவ்வாறு நெல், வரகு, திணை, சாமை, கேழ்வரகு, வேற்கடலை, பயறு வகைகள் போன்றவற்றின் தழைகளை சேகரித்து வைப்பர். 

வைக்கோல் போர்கள் உருவ அமைப்பின் அடிப்படையில் நீளப் போர் (நீளப் போர்), சுழல் போர் (உருண்டை வடிவப் போர்) என இருவகைப்படும். இவ்வகைப் போர்களை குறிப்பிட்ட உயரம் வரை சாதாரணமாக எல்லோரும் அமைத்துவிடுவர். ஆனால் இறுதிக்கட்டத்தை அனுபவம் மிக்கவர்களைக் கொண்டு அமைப்பர். அதாவது மழைக்காலத்தில் போரின் மேற்பகுதியில் உள்ள தண்ணீர் வழிந்தோடும் வகையில் அமைப்பது அவசியம். அப்போதுதான் ஆண்டு முழுவதும் அந்த வைகோலைப் பயன்படுத்த முடியும்.   
## மேற்கோள்கள்

பகுப்பு:அறுவடை
பந்தனா குமாரி

**பந்தனா குமாரி** (*Bandana Kumari*) ஓர் இந்திய அரசியல்வாதியும் தில்லி சட்டமன்ற மேனாள் உறுப்பினரும் ஆவார். இவர்  2013 முதல் 2018 வரை சாலிமார் பாக் தொகுதியின் சட்டமன்ற உறுப்பினராகப் பணியாற்றினார். இவர் தில்லி சட்டமன்றத்தின் துணைச் சபாநாயகராகவும், ஆம் ஆத்மி கட்சியின் மகளிர் பிரிவின் முன்னாள் தலைவராகவும் பணியாற்றியுள்ளார்.

## தனிப்பட்ட வாழ்க்கை
பந்தனா 11 மார்ச் 1974 அன்று பீகாரில் உள்ள சமஸ்திபூரில் பூமிகார் பிராமணக் குடும்பத்தில் பிறந்தார். இவரது தந்தையின் பெயர் பிரஜ் கிசோர் சர்மா. பீகார் மாநில பாடத்திட்டத்தின் கீழ் மாநில வாரியத்தின் கீழ் 1991-இல் முசாபர்பூரில் உள்ள இராம் பிரிச் பெனிபுரி பள்ளியில் மேல்நிலைக் கல்வியினை முடித்தார். பந்தனா 1994-இல் முசாபர்பூரில் உள்ள பாபாசாகேப் பீம்ராவ். அம்பேத்கர் பல்கலைக்கழகத்தில் இளங்கலைப் பட்டம் பெற்றார். இவரின் கணவர் பெயர் சஜ்ஜன் குமார். இவர் இல்லத்தரசியாகவும் சமூக சேவகியாகவும் உள்ளார். இவர் தனது கணவர், மகனுடன் தில்லி சாலிமார் பாக் பகுதியில் வசித்து வருகிறார்.

## அரசியல்
திசம்பர் 2013-இல் நடந்த சட்டமன்றத் தேர்தலில், பந்தனா குமாரி தில்லியில் உள்ள சாலிமார் பாக் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். மூன்று முறை சட்டமன்ற உறுப்பினராக இருந்த பாரதிய ஜனதா கட்சியின் இரவீந்தர் நாத் பன்சாலை 10,651 வாக்குகள் வித்தியாசத்தில் தோற்கடித்தார். இவர் 47,235 வாக்குகள் பெற்றார். இந்தத் தொகுதி 1993 முதல் பாஜக வசம் இருந்தது. சாலிமார் பாக் 1993-இல் பாஜகவின் முதல்வர் சாகிப் சிங் வர்மாவின் தொகுதியாகவும் இருந்தது.

பந்தனா ஆம் ஆத்மி கட்சியின் பெண்கள் பிரிவின் பிரிவின் தலைவரானார். நகரில் பெண்களின் பாதுகாப்பு குறித்த பிரச்சனைகளை எழுப்பினார். ஆம் ஆத்மியின் பெண்கள் பிரிவு மற்றும் இளைஞர் பிரிவு பெண்கள் மற்றும் மூத்த குடிமக்களுக்கான 22 கிராமின் சேவா வாகனங்களை 2014 திசம்பரில் தில்லி மெட்ரோ நிலையங்களிலிருந்து பெண்களின் பாதுகாப்பு மற்றும் பெண் வாக்காளர்களைக் கவரும் வகையில் தொடங்கிவைத்தார். பந்தனா 2015ஆம் ஆண்டு தில்லி சட்டப் பேரவைத் தேர்தலில் சாலிமார் பாக்கில் மீண்டும் போட்டியிட்டார்.

நிலைக்குழு துணைத் தலைவரான புது தில்லி மாநகராட்சி மன்ற உறுப்பினராக  பாஜகவின் ரேகா குப்தாவை பந்தனா 10,978 வாக்குகள் வித்தியாசத்தில் தோற்கடித்தார். இவர் 2013 தேர்தல்களை விட அதிக வாக்குகள் (62,656) பெற்றார்.

தில்லியில் மொத்தமுள்ள 70 இடங்களில் ஆம் ஆத்மி 67 இடங்களில் வெற்றி பெற்றது. 12 பிப்ரவரி 2015 அன்று தில்லியின் ஆறாவது சட்டப் பேரவையின் துணை சபாநாயகர் பதவிக்கு பந்தனா குமாரி வேட்பாளராக இருப்பார் என்று அறிவித்தது. பிப்ரவரி 23 அன்று, இவர் முறையாக துணை சபாநாயகராக தேர்ந்தெடுக்கப்பட்டார். சட்டப்பேரவைத் தலைவராக ராம் நிவாஸ் கோயல் பொறுப்பேற்றார்.

## மேற்கோள்கள்

பகுப்பு:1974 பிறப்புகள்
பகுப்பு:வாழும் மக்கள்
குண்ட இலட்சுமி தேவி

**குண்ட இலட்சுமி தேவி** (*Gunda Lakshmi Devi*) ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் 2014 முதல் 2019 வரை ஸ்ரீகாகுளம் சட்டமன்றத் தொகுதியிலிருந்து ஆந்திரப் பிரதேசச் சட்டமன்றத்தின் உறுப்பினராகப் பணியாற்றினார். 2024 சட்டமன்றத் தேர்தலில் போட்டியிட இவருக்குத் தெலுங்கு தேசம் கட்சி வாய்ப்பினை வழங்கவில்லை. கட்சியின் இந்த முடிவைத் தொடர்ந்து, இவருடைய ஆதரவாளர்கள் எதிர்ப்பு தெரிவித்தனர். சுயேச்சை வேட்பாளராகப் போட்டியிடப் போவதாக தேவி அறிவித்தார்.

## இளமை
ஸ்ரீகாகுளத்தைச் சேர்ந்தவர் தேவி. இவர் வேலமா சமூகத்தைச் சேர்ந்தவர். இவருடைய கணவர் குண்டா அப்பலா சூர்யநாராயணனைத் தொடர்ந்து அரசியலில் நுழைந்து 2014 தேர்தலில் அறிமுகமானார். இவரின் மகன் அமெரிக்காவில் குடியேறியுள்ளார்.

## அரசியல்
தேவி, 2014 ஆந்திரப் பிரதேச சட்டப் பேரவைத் தேர்தலில் தெலுங்கு தேசம் கட்சி சார்பில் ஒய். எஸ். ஆர். காங்கிரஸ் கட்சியின் தர்மன பிரசாத ராவை 24,131 வாக்குகள் வித்தியாசத்தில் தோற்கடித்து வெற்றி பெற்றார்.

முன்னதாக, ஸ்ரீகாகுளம் நகராட்சி துணைத் தலைவராகவும், தலைவராகவும் பணியாற்றியுள்ளார்.

## மேற்கோள்கள்

பகுப்பு:1961 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
கதிர்க்கட்டு

[thumb| கிங்ஸ் சோம்போர்ன் அருகே கோதுமைக் கதிர்கள். இங்கு தனித்தனியான கதிரைகள் ஒன்றாக சேர்த்து ஒரு [போர் (வேளாண்மை)|ஸ்டூக்கில் ("ஸ்டூக்ட்") உலர வைக்கப்பட்டுள்ளது.]]
thumb| ஒரு தானியக்கட்டு செதுக்கல்
**கதிர்கட்டு** (*sheaf* ) என்பது பாரம்பரிய முறையில் அரிவாள் கொண்டு அறுவடை செய்யப்பட்ட தானியக் கதிர்களை கொத்தா கட்டிவைக்கும் ஒரு முறையாகும்.

பாரம்பரியமாக கைகளால் அறுவடை செய்பவர்கள், அரிவாள்களைப் பயன்படுத்தி ஒரு குழுவாக அறுவடையில் ஈடுபடுவார்கள். அரிவாளால் அறுக்கப்பட்ட வைக்கோல் கொத்துக்களை இடதுபுறத்தில் வரிசையாக இட்டுச் செல்வர். இவை பின்னர் அவை சேகரிக்கப்பட்டு குறிப்பிட்ட அளவு கொண்டவையாக கட்டப்படும். கட்டுகளைக் கட்ட கயிறாக அறுவடை செய்யப்பட்ட பயிர்களின் வைக்கோலே பாரம்பரியமாக பயன்படுத்தப்படுகின்றன. இந்த கதிர்கட்டுகள் பின்னர் போர் போடப்பட்டு உலர்த்ததப்படுகின்றன. இங்கிலாந்தில் மூன்று முதல் எட்டு கதிர்கட்டுகள் கொண்டதாக ஒவ்வொரு போரும் போடப்படுவதுண்டு. இவ்கைப் போர்களின் மேல் பகுதியில் தானியக் கதிர்கள் உள்ளதாக இருக்கும். இது தானியத்தை நல்ல காற்றோட்டத்தால், தரையில் வைத்து உலர்த்தவும், பூச்சிகளிடமிருந்து காக்கவும் ஏற்றதாக உள்ளது. உலர்த்தபட்ட கதிர்கட்டுகள் பின்னர் தலைச் சுமையாகவே அல்லது வண்டியிலோ ஏற்றப்பட்டு கதிரடிக்கும் களத்திற்கு எடுத்துச் செல்லபடுகின்றன   ) 

தொழில்மயமான நாடுகளில் அறுவடை இய்ந்திரமயமான பிறகு, கதிர்க்கட்டுகள் என்பது தேவையற்றவையாக மாற்றியுள்ளன. ஆனால் இன்னமும் கைகளால் அறுவடை செய்பவர் மத்தியில் கதிர்கட்டுகள் பரவலாக பயன்பாட்டில் உள்ளன.

## மேற்கோள்கள்

பகுப்பு:அறுவடை
பதர்

[thumb|300x300px| [நெல்|நெற்பதர்]]
**பதர்** (*Chaff*, (; ) என்பது தானியங்களைப் பாதுகாக்க உள்ள விதை உறைகள், பூக்களின் செதில் போன்ற பாகங்கள் அல்லது அறுவடைக்குப் பின் தானியத்தில் கலந்துள்ள  வைக்கோல் போன்ற போன்ற தாவரப் பொருளின் துண்டுகளாகும். மனிதர்களால் பதரை செரிக்க முடியாது, ஆனால் இது கால்நடைகளுக்கு உணவாக இட்டோ, மண்ணில் இட்டு உழுதோ, அல்லது எரிக்கப்பட்டோ அழிக்கப்படுகின்றது.

## தானியப் பதர்
புற்களில் ( நெல், பார்லி, ஓட்ஸ், கோதுமை போன்ற தானியங்கள் உட்பட) முற்றிய விதைகள் மெல்லிய, உலர்ந்த, செதில்கள் ( க்ளூம்ஸ், லெம்மாஸ் மற்றும் பேலியாஸ் என அழைக்கப்படுகின்றன), தானியத்தைச் சுற்றி உலர்ந்த உமியாக (அல்லது மேலோடு) உருவாகின்றன. அறுவடைக்குப் பின் அவை  அகற்றப்பட்டவுடன், பெரும்பாலும் பதர் என்று குறிப்பிடப்படுகிறன.

காட்டு தானியங்களிலும், ஈன்கார்ன்,  எம்மர்,   ஸ்பெல்ட்  கோதுமை, நெல் போன்ற பயிர்களின் உமிகள் ஒவ்வொரு விதையையும் இறுக்கமாக உமி மூடியதாக இருக்கின்றன. தானியத்தைப்  பயன்படுத்துவதற்கு முன், உமிகளை அகற்ற வேண்டியது அவசியம்.

தானியத்தை கதிரடித்த பின்னர் அதில் உள்ள பதரை தூற்றி அகற்றப்படுகிறது. பாரம்பரியமாக தானியத்தை முறத்தைக் கொண்டு  கொட்டி லேசான காற்றில் பதர் அடித்துச் செல்லப்பட்டு எட்ட அடித்துச் செல்லப்படுகிறது. அப்போது காலுக்கு அடியில் விழும் தானியங்கள் சேகரிக்கப்படுகின்றன. 

தானியத்தின் ஒரு பகுதியாக இருக்கும் மெல்லிய, செதில் போன்ற பொருளான தவிட்டுடன் பதரைச் சேர்த்துக் குழப்பிக் கொள்ளக்கூடாது.

## பயன்
பதர் அடிப்படையிலான வடிகட்டிகளைப் பயன்படுத்துவது தண்ணீரில் உள்ள ஆர்சனிக்கு உள்ளடக்கத்தை லிட்டருக்கு 3 மைக்ரோகிராமாக குறைக்கும் என்று ஹங்கேரிய பொறியாளர் லாஸ்லோ ஷ்ரெம்மர் கண்டுபிடித்துள்ளார். நிலத்தடி நீர்நிலையிலிருந்து எடுக்கப்படும் நீரை இதன் வழியாக வடிகட்டி குடிநீர் வழங்கப்படும் பகுதிகளில் இது மிகவும் முக்கியமான ஒன்றாக உள்ளது. 

## மேற்கோள்கள்

பகுப்பு:தாவர அமைப்பியல்
பகுப்பு:கழிவுகள்
பூச்சோங் பெர்டானா எல்ஆர்டி நிலையம்

**பூச்சோங் பெர்டானா எல்ஆர்டி நிலையம்** (ஆங்கிலம்: *Puchong Perdana LRT Station*; மலாய்: *Stesen LRT Puchong Perdana*; சீனம்: 蒲种柏兰岭轻轨站) என்பது மலேசியா, சிலாங்கூர், பூச்சோங், செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து *(LRT)* நிலையமாகும்.

இந்த நிலையம் சிலாங்கூர், பெட்டாலிங் மாவட்டம், பூச்சோங் நகர்ப் பகுதியில், பண்டார் புத்திரி எல்ஆர்டி நிலையம்; பூச்சோங் பிரிமா எல்ஆர்டி நிலையம் ஆகிய இரு எல்ஆர்டி நிலையங்களுக்கு இடையில் அமைந்துள்ளது.  

கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும். இந்த நிலையத்தில் 2 பக்கவாட்டுத் தளங்கள்; மற்றும் 2 வழித்தடங்கள் உள்ளன.

## பொது

இந்த நிலையம் பெர்சியாரான் பூச்சோங் பெர்டானாவில் *(Persiaran Puchong Perdana)* அமைந்துள்ளது. பூச்சோங் பெர்மாய் *(Puchong Permai)* நகர்ப் பகுதியுடன் இணைக்கும் சுற்றுப் பாதையுடன் இணைக்கப்பட்டு உள்ள இந்த நிலையம், பூச்சோங் பெர்டானா வளாகத்திற்கு *(Kompleks Puchong Perdana)* அருகில் அமைந்துள்ளது. 

பூச்சோங் பெர்டானா *([[:en:Puchong Perdana|Puchong Perdana]])*  மற்றும் பூச்சோங் இண்டா *(Puchong Indah)* குடியிருப்புகளுக்கு, இந்த நிலையம் முதனமையாகச் சேவை செய்கிறது.

## பேருந்து சேவைகள்

### உதவி பேருந்துகள்

### வேறு பேருந்துகள்

## மேற்கோள்கள்

## வெளி இணைப்புகள்
* 
*Puchong Perdana LRT Station

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
தேர்த்தங்கல் பறவைகள் சரணாலயம்

**தேர்த்தங்கல் பறவைகள் சரணாலயம்**,  தமிழ்நாட்டின் இராமநாதபுரம் மாவட்டம், பரமக்குடி வட்டம், நயினார்கோவில் ஊராட்சி ஒன்றியம், தேத்தாங்கால் ஊராட்சியில் உள்ள  கண்மாயில் அமைந்துள்ள ராம்சர் ஈர நிலமாகும். 2010ஆம் ஆண்டில் தேர்தங்கல் கண்மாய் பறவைகள் சரணாலயமாக அறிவிக்கப்பட்டது. இது  இராமநாதபுரத்திற்கு வடக்கே 15 கிலோ மீட்டர் தொலைவிலும்; பரமக்குடிக்குடிக்கு தென்கிழக்கே 32 கிலோ மீட்டர் தொலைவிலும் உள்ளது. 

தமிழகத்தில், 18 ராம்சார் பகுதிகள் ஏற்கனவே அறிவிக்கப்பட்டுள்ளது. அதில் 5 ராம்சார் நிலங்கள் இராமநாதபுரம் மாவட்டத்தில் உள்ளது. இந்நிலையில் 2025ஆம் ஆண்டில்  இராமநாதபுரம் மாவட்டத்தில் உள்ள  தேர்தங்கல் கண்மாய் மற்றும் சக்கரக்கோட்டை  கண்மாய்கள் ராம்சர் ஈர நிலங்களாக அறிவிக்கப்பட்டுள்ளது. குளிர்காலத்தில் இவ்விரு கண்மாய்கள் வெளிநாட்டுப் பறவைகளின் சரணாலயமாக உள்ளது. இப்பகுதி பறவைகள் சரணாலயங்களாக மட்டுமின்றி, பல்லுயிர் இனப்பெருக்கம் நிறைந்த பாதுகாக்கப்பட்ட பகுதியாக வனத்துறை அறிவித்துள்ளது.
## இதனையும் காண்க
* ராம்சர் சாசனம்
* தமிழ்நாட்டின் ராம்சர் ஈர நிலங்களின் பட்டியல்
* இந்தியாவில் ராம்சார் தளங்களின் பட்டியல்
* தமிழ்நாட்டின் பாதுகாக்கப்பட்ட இடங்கள்
## மேற்கோள்கள்

பகுப்பு:இராமநாதபுரம் மாவட்டத்திலுள்ள சரணாலயங்கள்
பகுப்பு:தமிழ்நாட்டின் பறவை புகலிடங்கள்
பகுப்பு:இந்தியாவில் உள்ள பறவைகள் காப்பகங்கள்
பகுப்பு:பறவைகள் காப்பகங்கள்
பகுப்பு:இந்திய ராம்சார் இடங்கள்
டெட்ராயெத்திலமோனியம் ஐதராக்சைடு

**டெட்ராயெத்திலமோனியம் ஐதராக்சைடு**  (*Tetraethylammonium hydroxide*) என்பது C8H21NO  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சுருக்கமாக Et4NOH என இதை அடையாளப்படுத்தலாம். ஐதராக்சைடின் டெட்ராயெத்திலமோனியம் உப்பான இச்சேர்மம் நீர் அல்லது ஆல்ககால்களில் கரைசல்களாக விநியோகிக்கப்படுகிறது. இக்கரைசல்கள் நிறமற்றும் அதிக காரத்தன்மை கொண்டும் காணப்படுகின்றன. டெட்ராயெத்திலமோனியம் ஐதராக்சைடு கரிமத் தொகுப்பு வினைகளில் ஒரு வினையாக்கியாகப் பயன்படுத்தப்படுகிறது. சியோலைட்டுகள் தயாரிப்பில் இச்சேர்மம் பயன்படுத்தப்படுகிறது.  

## கட்டமைப்பு

டெட்ராயெத்திலமோனியம் ஐதராக்சைடு பொதுவாக ஒரு நீர் கரைசலாகக் காணப்படுகிறது. பல நீரேற்றுகள் Net4OH·xH2O. படிகமாக்கப்பட்டுள்ளன. இதில் x = 4, 5, 9 ஆகியவை அடங்கும். இந்த உப்புகள் நன்கு பிரிக்கப்பட்ட Et4N+ நேர்மின் அயனிகள் மற்றும் ஐதராக்சைடு எதிர்மின் அயனிகளைக் கொண்டுள்ளன. ஐதராக்சைடு குழுக்கள் படிக நீருடன் ஐதரசன் பிணைப்புகளால் இணைக்கப்பட்டுள்ளன. நீரற்ற டெட்ராயெத்திலமோனியம் ஐதராக்சைடு தனிமைப்படுத்தப்படவில்லை.

## தயாரிப்பு
டெட்ராயெத்திலமோனியம் ஐதராக்சைடு சேர்மம் டெட்ராயெத்திலமோனியம் புரோமைடிலிருந்து உப்பு இடப்பெயர்ச்சி வினை மூளம் தயாரிக்கப்படுகிறது. இதற்காக ஐதராக்சைடு ஏற்றப்பட்ட அயனி பரிமாற்ற நெடுவரிசையைப் பயன்படுத்தப்படுகிறது. அல்லது வெள்ளி ஆக்சைடின் செயல்பாட்டின் மூலம் தயாரிக்கப்படுகிறது. 
டெட்ராயெத்திலமோனியம் ஐதராக்சைடு சேர்மத்தை தனிமைப்படுத்த முயற்சிப்பது ஆஃப்மேன் நீக்கல் வினையைத் தூண்டுகிறது. இவ்வினை நிகழ்ந்தால் டிரையெத்திலமீன் மற்றும் எத்திலீன் சேர்மங்கள் உருவாகின்றன. 

## வினைகள்
டெட்ராயெத்திலமோனியம் ஐதராக்சைடு சேர்மத்தை  பல்வேறு வகையான அமிலங்களுடன் சேர்த்து சூடுபடுத்தினால் தண்ணீர் மற்றும் பிற டெட்ராயெத்திலமோனியம் உப்புகள் கிடைக்கும்:

::Et4NOH + HX → Et4NX + H2O

## மேற்கோள்கள்

பகுப்பு:டெட்ராயெத்திலமோனியம் உப்புகள்
பகுப்பு:ஐதராக்சைடுகள்
வர்சா தீட்சித்

**வர்சா தீட்சித்** (*Varsha Dixit*) என்பவர் இந்திய எழுத்தாளர் ஆவார். இவரது படைப்புகளில் *ரைட் பிட் ராங் சூ (Right Fit Wrong Shoe)* ஆங்கில மொழி காதல் கதை, இளம் பருவத்தினரை மையமாகக் கொண்டு எழுதப்பட்ட பே திலும், இந்நூல் பெரியவர்களாலும் பரவலாகப் படிக்கப்படுகிறது. எ*க்சசு பேக்கேஜ் (Xcess Baggage*) எனும் படைப்பானது இரத்தப் பிசாசின் அறிவியல் புனைவு காதல் கதை ஆகும்.

## கல்வி
வர்சா கான்பூரில் உள்ள தூய மேரி கன்னிமார் பள்ளியில் பயின்றார். புது தில்லியில் உள்ள இந்திரபிரசுதா மகளிர் கல்லூரியில் அரசியல் அறிவியலில் இளங்கலைப் பட்டம் பெற்றார். மும்பை சோபியா மகளிர் பல்நுட்ப கல்லூரியில் மக்கள் தொடர்பியல் துறையில் பட்டயப் படிப்பைத் தொடர்ந்தார். இதன் பின்னர் லாஸ் ஏஞ்சல்ஸின் பல்கலைக்கழக யு. சி. எல். ஏ.விரிவாக்க மையத்தில் திரைப்படத் தொகுப்பு கல்வியினை மேற்கொண்டார்.

## எழுத்தாளராக
வர்சாவின் முதல் புத்தகமான *ரைட் பிட் ராங் சூ* 2009இன் பிற்பகுதியில் வெளியிடப்பட்டது. இது அதிக அளவில் விற்பனையான புத்தகம் ஆகும். 2010-இல் இவரது இரண்டாவது புத்தகம் *எக்சசு பேக்கேஜ்* வெளியானது*. [[தி இந்து]]* நாளிதழின் த்ரீஷா தத்தா "இரண்டு உயிரிகளின் அற்புதமான கதை இது என்றும் காதலிக்கச் சபிக்கப்பட்டவர், வாழச் சபிக்கப்பட்டவர் என இருவர்" என்று இந்தப் புத்தகம் குறித்து விமர்சனம் செய்தார். இது இந்தியாவில் வெளியான முதல் இரத்தப் பிசாசு காதல் கதைப் புத்தகம். 2012ஆம் ஆண்டில், இவர் *ரைட் ஃபிட் ராங் சூவின்* தொடர்ச்சியை வெளியிட்டார். *ராங் மீன்ஸ் ரைட் எண்ட்* என்ற தலைப்பில், *[[தி இந்து|தி இந்துவின்]]* லியா ஜார்ஜ் "வழக்கமான மரபுகளை மீறி, மோசமான மொழி மற்றும் பாலியல் வேதியியல் விசயங்களைப் புத்துணர்ச்சியூட்டும் வகையில் நேரடியான வழியில் கையாள்கிறது" என்று விமர்சனம் செய்தார்.

## வெளியீடுகள்

* தீட்சித், வர்சா. *ரைட் பிட் ராங் சூ (Right Fit Wrong Shoe)*. புது தில்லி: ரூபா & கோ, 2009.  
* *எக்ஸ்செசு பேக்கேஜ்* (ரூபா வெளியீடு)
* *ராங் மீன்ஸ் ரைட் எண்ட் (Wrong Means Right End*) (ரூபா வெளியீடு) 

## தனிப்பட்ட வாழ்க்கை
வர்சா தன்னை ஒரு "பெரும் தாகங்கொண்ட" புனைகதை வாசகர் என்று தெரிவித்தார். தான் முதலில் தொடர் கொலையாளிகளைப் பற்றி ஒரு புத்தகத்தை எழுத விரும்பியதாகவும், ஆனால் யாரையும் காயப்படுத்தவோ அல்லது பாதிக்கவோ கூடாது என்பதை உணர்ந்து தவிர்த்ததாகத் தெரிவிக்கின்றார். வர்சா குடும்பத்துடன் அமெரிக்காவில் வசிக்கிறார்.

## மேற்கோள்கள்

## வெளி இணைப்புகள்
* வர்சாவின் இணையதளம்

பகுப்பு:வாழும் மக்கள்
பகுப்பு:இந்திய எழுத்தாளர்கள்
ஓடைக்கரை

**ஓடைக்கரை** (*Odaikkarai*) என்பது இந்தியாவின் தமிழ்நாடு, இராமநாதபுரம் மாவட்டம், திருவாடானை தாலுகாவில் அமைந்துள்ள ஒரு கிராமமாகும். இவ்வூர் இந்திய துணைக்கண்டத்தின் தெற்கு முனைக்கு அருகில், மாவட்டத் தலைமையகமான ராமநாதபுரத்திலிருந்து வடக்கே சுமார் 43 கிலோமீட்டர் தொலைவிலும், திருவாடானையிலிருந்து மேற்கே 15 கிலோமீட்டர் தொலைவிலும் அமைந்துள்ளது. 2011 ஆம் ஆண்டு நிலவரப்படி, இதன் மக்கள் தொகை 394 ஆகும்.
இவ்வூரில் ஓடக்கரை ஆற்றுப் பகுதியில் அனுமதியின்றி மணல் கடத்தப்படுகின்றது.

## புவியியல்
ஓடைக்கரை கிராமம் ஆனந்தூர் பெரிய ஏரியின் கிழக்குக் கரையில் அமைந்துள்ளது மற்றும் 402.25 ஹெக்டேர் பரப்பளவில் அமைந்துள்ளது.

## மக்கள்தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு படி, ஓடைக்கரையில் மொத்தம் 149 வீடுகள் இருந்து வந்தன. உள்ளூர்வாசிகளில், 175 ஆண்கள் மற்றும் 219 பெண்கள் இருந்தனர். இவ்வூரின் ஒட்டுமொத்த கல்வியறிவு விகிதம் 62.69% ஆக இருந்தது, இதில் ஆண்களில் 126 பேரும், பெண்களில் 121 பேரும் கல்வியறிவு பெற்றவர்கள் ஆவார்கள்.

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
பூலாம்பட்டி, மதுரை

**பூலாம்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய பூலாம்பட்டி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 210.96 மீ. உயரத்தில், () என்ற புவியியல் ஆள்கூறுகள் கொண்டு பூலாம்பட்டி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பூலாம்பட்டி ஊரின் மொத்த மக்கள்தொகை 689 பேர் ஆகும். இதில் 356 பேர் ஆண்கள் மற்றும் 333 பேர் பெண்கள் ஆவர்.
## அரசியல்
பூலாம்பட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
சக்கரக்கோட்டை பறவைகள் சரணாலயம்

**சக்கரக்கோட்டை பறவைகள் சரணாலயம்**, தமிழ்நாட்டின் இராமநாதபுரம் மாவட்டம், இராமநாதபுரம் ஊராட்சி ஒன்றியம், சக்கரக்கோட்டை கண்மாயில் அமைந்துள்ளது. 575 ஏக்கர் பரப்பளவில் அமைந்த சக்கரக்கோட்டை ஈர நில கண்மாயை 2024ஆம் ஆண்டில் ராம்சர் ஈர நிலமாக அறிவிக்கப்பட்டது. குளிர்காலத்தில் சக்கரக்கோட்டை கண்மாயில்  வெளிநாட்டுப் பறவையினங்கள் வலசை வந்து முட்டையிட்டு, பொறித்த குஞ்சு பறக்கப் பழகியவுடன் மீண்டும் தங்களது பிரதேசங்களுக்கு திரும்பச் செல்வது வழக்கம். இது பறவைகள் சரணாலயமாக மட்டுமின்றி, பல்லுயிர் இனப்பெருக்கம் நிறைந்த பாதுகாக்கப்பட்ட பகுதியாக வனத்துறை அறிவித்துள்ளது..சக்கரக்கோட்டை ஈர நிலம் இராமநாதபுரம் மாவட்டத்தின் ராம்சார் ஈர நிலங்களில் 5வது ஆகும்.  தமிழ்நாட்டின் ராம்சார் ஈர நிலங்களில் 18வது ஆகும்.
## அமைவிடம்
சக்கரக்கோட்டை பறவைகள் சரணாலயம், இராமநாதபுரத்திலிருந்து 2 கிலோ மீட்டர் தொலைவில் உள்ளது.
## இராமநாதபுரம் மாவட்டத்தின் பிற ராம்சார் ஈர நிலங்கள்
* மன்னார் வளைகுடா தேசிய கடல்சார் உயிரியல் பூங்கா  
* தேர்த்தங்கல் பறவைகள் சரணாலயம்
* கஞ்சிரான் குளம் பறவைகள் சரணாலயம்
* காரங்குடி சதுப்பு நிலம்

## இந்தியாவில் ராம்சர் ஈர நிலங்கள்
இந்தியாவின் 85 ராம்சார் ஈர நிலங்கள் உள்ளது.
## இதனையும் காண்க
* ராம்சர் சாசனம்
* தமிழ்நாட்டின் ராம்சர் ஈர நிலங்களின் பட்டியல்
* இந்தியாவில் ராம்சார் தளங்களின் பட்டியல்
## மேற்கோள்கள்

பகுப்பு:இராமநாதபுரம் மாவட்டத்திலுள்ள சரணாலயங்கள்
பகுப்பு:தமிழ்நாட்டின் பறவை புகலிடங்கள்
பகுப்பு:இந்தியாவில் உள்ள பறவைகள் காப்பகங்கள்
பகுப்பு:பறவைகள் காப்பகங்கள்
பகுப்பு:இந்திய ராம்சார் இடங்கள்
ஜி. என். சாய்பாபா

**கோகரகொண்டா நாக சாய்பாபா** (*Gokarakonda Naga Saibaba*, 1967 - 12 அக்டோபர் 2024) என்பவர் ஆந்திரப் பிரதேசத்தின் அமலாபுரத்தைச் சேர்ந்த ஒரு அறிஞர், எழுத்தாளர், மனித உரிமை செயற்பாட்டாளர் ஆவார்.

மாவோயிச அமைப்புகளுடன் தொடர்பு வைத்திருப்பதாக  சாயிபாபா மீது இந்திய அதிகாரிகளால்  குற்றம் சாட்டப்பட்டது. இது தொடர்பான வழக்கில் 2017 ஆம் ஆண்டு அமர்வு நீதிமன்றத்தால் இவருக்கு ஆயுள் தண்டனை விதிக்கப்பட்டது. பின்னர் 14 அக்டோபர் 2022 அன்று பம்பாய் உயர் நீதிமன்றத்தின் நாக்பூர் அமர்வால்  சட்டவிரோத நடவடிக்கைகள் (தடுப்பு) சட்டத்தின் கீழ் இவர் மீதான குற்றச்சாட்டுகளில் இருந்து விடுவிக்கப்பட்டார்.

தீர்ப்புக்குப் பிறகு, இந்திய உச்ச நீதிமன்றம் அந்த உத்தரவை நிறுத்தி வைத்து, வழக்கை மறு ஆய்வு செய்ய உயர் நீதிமன்றத்தைக் கேட்டுக் கொண்டது.  5 மார்ச் 2024 அன்று, சாய்பாபா (இவருடன் சேர்த்து விசாரிக்கப்பட்ட மற்ற ஐந்து பேர் ) மீண்டும் உயர் நீதிமன்றத்தால் விடுவிக்கப்பட்டார்.  பல்வேறு முட்டாள்தனமான ஆதாரங்கள் போன்ற காரணங்களால் அரசுத் தரப்பு வழக்கு செல்லாது என்று நீதிமன்றம் அறிவித்தது.  மேலும் விசாரணை நீதிமன்றத்தின் தீர்ப்பை "நீதியின் தோல்வி" என்று கூறியது. இரண்டாவது விடுதலையை எதிர்த்து, உயர் நீதிமன்றத்தின் தீர்ப்பு வழங்கப்படுவதற்கு முன்பு, உச்ச நீதிமன்றத்தில் அரசு வழக்கு தொடர்ந்தது. பித்தப்பைக்கல் அறுவை சிகிச்சைக்குப் பின் ஏற்பட்ட சிக்கல்களைத் தொடர்ந்து, 12 அக்டோபர் 2024 அன்று இவர் இறந்தார்.

## துவக்க வாழ்க்கையும், கல்வியும்
சாய்பாபா 1967 ஆம் ஆண்டு  இந்தியாவின் ஆந்திரப் பிரதேச மாநிலத்தின் கிழக்கு கோதாவரியில் உள்ள அமலாபுரத்தில் ஒரு ஏழை வேளாண் விவசாயக் குடும்பத்தில் பிறந்தார். இளம்பிள்ளை வாதத்தால் பாதிக்கபட்ட இவர் ஐந்து வயதிலிருந்தே சக்கர நாற்காலியைப் பயன்படுத்திவந்தார்.

## இலக்கியப் பங்களிப்புகள்
சாய்பாபா  குரஜாதா அப்பாராவ், சிறீ சிறீ, கென்யாவின் நுகுகி வா தியங்கோ ஆகியோரிடமிருந்து இலக்கிய உத்வேகம் பெற்றார். தெலுங்கில் சாய்பாபாவின் ஆரம்பகால படைப்புகள் *ஸ்ரீஜனா* என்ற இதழில் வெளியாயின. இந்த  துவக்கக் காலக் கட்டுரைகள் இந்திய இலக்கியத்தில் தலித், ஆதிவாசிகள் ஆகியோரின் பங்கேற்புக்கு எதிராகச் செயல்பட்ட ஆதிக்க அறிவு வடிவங்கள் குறித்து கவனம் செலுத்தியது.

### ஆய்வறிக்கை
* 

### நூல்கள்
* 
* 

### கட்டுரைகள்
* 
* 
* 
* 
* 
* 
* 
* 
* 
* 
* 
* 

## தொழில்
சாய்பாபா டெல்லி பல்கலைக்கழகத்தின் ராம் லால் ஆனந்த் கல்லூரியில் பல ஆண்டுகள் ஆங்கில ஆசிரியராக இருந்தார். மாவோயிஸ்டுகளுடனான தொடர்புகள் காரணமாக இவருக்கு ஆயுள் தண்டனை விதிக்கப்பட்டது. இதன் காரணமாக 2021 பிப்ரவரியில் டெல்லி பல்கலைக்கழகத்தின் ராம் லால் ஆனந்த் கல்லூரியில் உதவிப் பேராசிரியர் பதவியில் இருந்து நீக்கப்பட்டார்.

## நோயும் இறப்பும்
சாய்பாபா சிறையில் அடைக்கப்பட்ட காலத்தில் பல உடல்நலப் பிரச்சினைகளுக்கு உள்ளானார்.  90% உடல் ஊனமுற்றவராக இருந்தார்.

ஐதராபாத்தில் உள்ள நிஜாம் மருத்துவ அறிவியல் கழகத்தில் சிகிச்சை பெற்று வந்த நிலையில், சாய்பாபா அக்டோபர் 12, 2024 அன்று இறந்தார். இவருக்கு வயது 57, பித்தப்பைக் கற்களுக்கான அறுவை சிகிச்சை செய்யப்பட்ட நிலையில். அறுவை சிகிச்சைக்குப் பின் ஏற்பட்ட சிக்கல்களைத் தொடர்ந்து பத்து நாட்களுக்குப் பிறகு மருத்துவமனையில் அனுமதிக்கப்பட்டார். இவருக்கு வசந்தகுமாரி என்ற மனைவியும், மஞ்சீரா என்ற மகளும் உள்ளனர்.

## மேற்கோள்கள்

பகுப்பு:ஆந்திரப் பிரதேச மக்கள்
பகுப்பு:தெலுங்கு மக்கள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:இந்திய எழுத்தாளர்கள்
பகுப்பு:2024 இறப்புகள்
பகுப்பு:1967 பிறப்புகள்
அகத்திருப்பு

**அகத்திருப்பு** (*Agathariruppu*) என்பது இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில் அமைந்துள்ள ஒரு கிராமம் ஆகும். இக்கிராமம் அபிராமம் நகர பஞ்சாயத்து மற்றும் கமுதி தாலுகாவிற்கு உட்பட்டது.

## மக்கள்தொகை
இக்கிராமத்திலிருக்கும்  மக்கள் பெரும்பாலும் வேலை மற்றும் கல்விக்காக வெளியில் குடியேறியுள்ளனர். ஆகவே மொத்த மக்கள் தொகை 500 க்கும் குறைவு உள்ளது.

## திருவிழா
ஆண்டுதோறும் மாரியம்மன் திருவிழா நடைபெற்று வருகின்றது
மாரியம்மன் மூலைப்பாரி திருவிழா ஆண்டுதோறும் கொண்டாடப்படுகின்றது. இந்த திருவிழாவின் போது, ​​சென்னை, மதுரை, ராமநாதபுரம் ஆகிய ஊர்களில் குடியேறிய மக்கள் ஒவ்வொரு வருடமும் தவறாமல் இத்திருவிழாவில் கலந்து கொள்கின்றனர்.

## மாட்டு வண்டி யாத்திரை

இக்கிராமத்தை சேர்ந்த மக்கள், நான்கு ஆண்டுகளுக்கு ஒரு முறை (பொதுவாக மே மாதத்தில்) சிவகாசிக்கு அருகிலுள்ள ராஜபாளையத்தில் உள்ள எம்.புதுப்பட்டி, கீழ ராஜகுல ராமன் கோயிலுக்கு மாட்டு வண்டியில் சென்று வருகின்றார்கள். குறிப்பாக ஆறுகரை யாதவ சமூகத்தைச் சேர்ந்தவர்கள்  மற்றவர்களுடன் அதிகளவில் செல்கின்றனர்.

இவர்கள் மூன்று நாட்களில் கிட்டத்தட்ட 80 கி.மீ. தொலைவிலுள்ள ஸ்ரீ எரிச்சீஸ்வர பொன் இருளப்பன் சுவாமி மற்றும் சுவாமி கூடமுடைய அய்யனார் மற்றும் காளி அம்மனை வழிபட்டு வருகின்றனர்.

அருகிலுள்ள 56 கிராம மக்கள் மாட்டு வண்டியில் பயணம் செய்து 7 நாட்கள் தங்கியிருந்து குலதெய்வத்தை  வழிபடுகின்றனர்.

## குறிப்பிடத்தக்க நபர்கள்
பேராசிரியர் சென்ன புலவர் கார்மேக கோனார் இந்தக் கிராமத்தில் பிறந்தார்.

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
பூச்சோங் பெர்டானா

{
  "type": "FeatureCollection",
  "features": []
}
**பூச்சோங் பெர்டானா**, (மலாய்: *Bandar Puchong Perdana*; ஆங்கிலம்: *Puchong Perdana*; சீனம்: 蒲种再也); என்பது மலேசியா, சிலாங்கூர், பெட்டாலிங் மாவட்டம், பூச்சோங், சுபாங் ஜெயா மாநகர்ப் பகுதியில் அமைந்து உள்ள ஒரு குடியிருப்புத் திட்டமாகும். 

இது பூச்சோங் வட்டாரத்தின் தொடக்ககால குடியிருப்புத் திட்டங்களில் ஒன்றாகும்.

1980-களின் பிற்பகுதியில் கட்டுமானப் பணிகள் தொடங்கின. அந்த நேரத்தில் கிள்ளான் பள்ளத்தாக்கின் பிற பகுதிகள் சீரான வளர்ச்சியைக் கொண்டிருந்தன; எனினும் பூச்சோங் பெர்டானா மட்டும் வேகமாக வளர்ச்சி அடைந்து கொண்டிருந்தது.

## பொது

பூச்சோங் பெர்டானாவின் நுழைவாயில் பகுதிக்கு முன்னால் ஓர் ஏரியின் ஓரத்தில் கம்பீரமான **பூச்சோங் பெர்டானா பள்ளிவாசல்** *(Masjid Puchong Perdana)* உள்ளது. பூச்சோங் பெர்டானாவில் பெட்ரோனாஸ் நிலையம், கால்டெக்ஸ் நிலையம், எஸ்ஸோ போன்ற பெட்ரோல் நிலைய வசதிகள் உள்ளன. 

மேலும் மெக்டொனால்ட்சு, கே எப் சி போன்ற உணவகங்களும் பூச்சோங் பெர்டானாவில் காணப்படுகின்றன.

பூச்சோங் பெர்டானா பகுதியில் ஓர் இடைநிலைப் பள்ளியும் இரண்டு தொடக்க நிலைப் பள்ளிகளும் உள்ளன; அவை பூச்சோங் பெர்டானா தேசிய இடைநிலைப் பள்ளி (SMK Puchong Perdana); பூச்சோங் பெர்டானா தேசியப் பள்ளி (SK Puchong Perdana); மற்றும் பூச்சோங் இண்டா தேசியப் பள்ளி (SK Puchong Indah).

## மக்கள் தொகை

பூச்சோங் பெர்டானாவின் 2020 மக்கள் தொகை 90,718 ஆகும். அதில் மலாய்க்காரர்கள் 47%, அதைத் தொடர்ந்து சீனர்கள் 27%, இந்தியர்கள் 15% மற்றும் பிற இனத்தவர்கள் 1%ஆவார்கள்.

பூச்சோங் பெர்டானா தற்போது, தொழில் துறை, தகவல் தொடர்புத் துறை, வணிகம் மற்றும் பிறவற்றுக்கான இடமாகப் பயன்படுத்தப்படுகிறது.

## சுபாங் ஜெயா மாநகராட்சி

பூச்சோங் பெர்டானா; மற்ற பூச்சோங் வட்டார இடங்களைப் போல  சுபாங் ஜெயா மாநகராட்சியின் நிர்வாகத்தின் கீழ் வருகிறது. இந்த மாநகராட்சியில் 3 நாடாளுமன்றத் தொகுதிகள் உள்ளன.

# பூச்சோங் மக்களவைத் தொகுதி
# சுபாங் மக்களவைத் தொகுதி
# கோத்தா ராஜா மக்களவைத் தொகுதி

பெட்டாலிங் மாவட்டத்தில் இருக்கும் சுபாங் ஜெயா மாநகராட்சியின் *(Subang Jaya City Council)* நிர்வாகத்தின் கீழ் உள்ள இதர இடங்கள். பூச்சோங் நகர மையம் *(Pusat Bandar Puchong)* பெரும்பாலும் சுபாங் ஜெயா மாநகராட்சியின் அதிகார எல்லைக்குள் அமைந்து உள்ளது.

## மேலும் காண்க

* பூச்சோங் பெர்டானா எல்ஆர்டி நிலையம்

## மேற்கோள்கள்

## வெளி இணைப்புகள்
* www.BandarPuchong.com Bandar Puchong Community Online 

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
நஞ்சராயன் பறவைகள் சரணாலயம்

**நஞ்சராயன்குளம் பறவைகள் சரணாலயம்** (*Nanjarayan Bird Sanctuary*), தமிழ்நாட்டின் திருப்பூர் நகரத்திற்கு வடகிழக்கே 7.5 கிலோ மீட்டர் தொலைவில் 440 ஏக்கர் பரப்பளவில் அமைந்த பறவைகள் சரணாலயம் மற்றும் பாதுகாக்கப்பட்ட பகுதியாகும்.குளிர்காலத்தில் நஞ்சராயன்குளத்திற்கு 181 வகையான உள்நாட்டு & வெளிநாட்டுப் பறவைகள் வருகை தருகிறது.
## ராம்சர் சாசனம்
ராம்சர் சாசனம் . 2022ஆம் ஆண்டில் இதனை ஈர நிலமாக அறிவித்துள்ளது.
## அமைவிடம்
நஞ்சராயன்குளம் பறவைகள் சரணாலயம் திருப்பூருக்கு வடகிழக்கே, ஊத்துக்குளிக்கு செல்லும் சாலையில் 7.5 கிலோ மீட்டர் தொலைவில் உள்ளது.

## இதனையும் காண்க
* ராம்சர் சாசனம்
* தமிழ்நாட்டின் ராம்சர் ஈர நிலங்களின் பட்டியல்
* இந்தியாவில் ராம்சார் தளங்களின் பட்டியல்

## மேற்கோள்கள்

## வெளி இணைப்புகள்
* Ramsar tag for two more wetlands in Tamil Nadu, total now 20
பகுப்பு:இந்திய ராம்சார் இடங்கள்
பகுப்பு:இந்தியாவில் உள்ள பறவைகள் காப்பகங்கள் 
பகுப்பு:தமிழ்நாட்டின் பறவை புகலிடங்கள்
பகுப்பு:திருப்பூர் மாவட்டம்